**CATALUNYA EN TEMPS DE LES COLONITZACIONS**

**1. L’arribada de pobles colonitzadors**

• Durant la primera meitat del I mil·lenni a.C. van arribar a les costes de la Península Ibèrica alguns pobles mediterranis: **fenicis**, **grecs** i **cartaginesos**.

• Aquests pobles colonitzadors fundaren **factories** comercials i **colònies**, i establiren relacions comercials amb els pobles indígenes.

• A Catalunya, els fenicis freqüentaren la zona de l'Ebre i els grecs s'establiren al nord, on van fundar les colònies de *Rhode* i *Empòrion*.

• A les actuals províncies de Huelva, Sevilla i Cadis hi havia el regne de **Tartessos**, la riquesa principal del qual eren els metalls (or, plata i estany).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2 i 3. Els ibers i els celtes**

• Cap a la meitat del I mil·lenni a.C. la Península Ibèrica estava dividida en dues grans àrees culturals: la **ibèrica** i la **celta**.

• Els ibers vivien en poblats emmurallats i fortificats, vivien de l'agricultura i la ramaderia, coneixien la metal·lúrgia, elaboraven ceràmiques i teixits, encunyaven **moneda** i tenien una **escriptura** pròpia.

• Els ibers s'organitzaven en tribus. A Catalunya destaquen els laietans, els bergistans, els cossetans, els ilergets, els indigets, els ilercavons i els lacetans.

• Els celtes habitaven el centre, l'oest i el nord. Tenien una economia més rudimentària; vivien de l'agricultura i la ramaderia, coneixien la **metal·lúrgia** però no feien servir moneda ni tenien escriptura.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_